Diari Oficial de la Generalitat Valenciana


Sumari del DOGV 5394, del 23-11-2006 (2006/13083)

RESOLUCIÓ de 30 d'octubre de 2006, de la Direcció General d'Energia, per la qual s'atorga a Gas Natural Distribución, SDG, SA, l'autorització administrativa per a la construcció de les instal·lacions corresponents al gasoducte de gas natural denominat Ramal a Traiguera i les seues instal·lacions auxiliars, al terme municipal de Traiguera, província de Castelló, s'aprova el projecte d'execució i es declara en concret la seua utilitat pública. (CBREDE 2005/3/12).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5394

Data del DOGV
:   23-11-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/13515


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 30 d'octubre de 2006, de la Direcció General d'Energia, per la qual s'atorga a Gas Natural Distribución, SDG, SA, l'autorització administrativa per a la construcció de les instal·lacions corresponents al gasoducte de gas natural denominat Ramal a Traiguera i les seues instal·lacions auxiliars, al terme municipal de Traiguera, província de Castelló, s'aprova el projecte d'execució i es declara en concret la seua utilitat pública. (CBREDE 2005/3/12). [2006/13457]  
Vist l'expedient amb referència CBREDE 2005/3/12 incoat pel Servici Territorial d'Energia de Castelló, de la Conselleria d'Infraestructures i Transport, a instància de l'empresa Gas Natural Distribución SDG, SA, amb domicili als efectes de notificacions a València, c/ Gravador Esteve, 14, (CP 46608), relatiu a la sol·licitud de 25 de febrer de 2005 sobre l'autorització administrativa per a la construcció de les instal·lacions corresponents al gasoducte de gas natural denominat Ramal a Traiguera i les seues instal·lacions auxiliars, que discorre íntegrament pel terme municipal de Traiguera, província de Castelló, s'aprove el projecte d'execució i es declare en concret la seua utilitat pública. S'adjunta l'exemplar del projecte firmat per l'enginyer de camins, Sr. Javier de la Peña Ortiz de Zarate i visat pel Col·legi d'Enginyers de Camins, Canals i Ports, en data 7 de gener de 2005.  
Vist que es va realitzar la informació pública a què fa referència la Llei 34/1998, de 7 d'octubre, del Sector d'Hidrocarburs, i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de Castelló, el dia 9 de juny de 2005, en el Diari Oficial de la Generalitat Valenciana, del 10 de juny de 2005, en els diaris de premsa Levante el Mercantil Valenciano, edició de Castelló i El Periódico Mediterráneo del dia 13 de juny de 2005, i exposada en el tauler d'edictes de l'Ajuntament afectat.   
Segons consta en l'expedient remés no han sigut presentades al·legacions a la petició efectuada.  
Vist que de conformitat amb el que establixen els articles 80 i 98 del Reial Decret 1434/2002, es va remetre separata del projecte tècnic, que contenia les característiques generals de la instal·lació, a l'Ajuntament de Traiguera, únic afectat, als efectes d'establir les oportunes condicions tècniques, i igualment i d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, sol·licitud d'informe sobre l'adaptació del projecte remés al planejament urbanístic d'aplicació.   
No consta en l'expedient cap contestació respecte d'això, a pesar de la reiteració efectuada pel Servici Territorial d'Energia.   
Vist que, igualment, de conformitat amb el que establixen els articles 80 i 98 del Reial Decret 1434/2002, es va remetre separata del projecte tècnic, que contenia les característiques generals de la instal·lació i als efectes d'establir les oportunes condicions tècniques, a la resta de les administracions públiques, organismes i, si és el cas, empreses de servicis públics o d'interés general afectats, i en concret al Ministeri de Foment. Demarcació de Carreteres de l'Estat. Unitat de Carreteres de Castelló, respecte a l'encreuament amb la carretera nacional CN-232 en el PK 16,400, que contesta al projecte de la instal·lació favorablement, i autoritza el mencionat encreuament amb les condicions que conté l'informe.  
El referit informe es va traslladar al sol·licitant, i va manifestar la seua conformitat amb el contingut d'este.  
Vist que per Resolució, de la Direcció General d'Energia, de 23 de setembre de 2005, es va atorgar a Gas Natural SDG, SA, l'autorització administrativa per a la construcció de set dels dotze trams de les instal·lacions corresponents al denominat gasoducte de gas natural la Jana-Vinaròs-Benicarló i les seues instal·lacions auxiliars, es va aprovar el projecte d'execució i l'addenda 1a a este i es va declarar en concret la seua utilitat pública. En la referida resolució va ser autoritzat, entre altres, el tram núm. 3, que afecta al terme municipal de Traiguera.  
Vist que per Resolució, de la Direcció General d'Energia, de 5 de maig de 2006, es va atorgar a Gas Natural Distribución, SDG, SA, l'autorització administrativa per a la construcció dels cinc trams que completen les instal·lacions corresponents al denominat gasoducte de gas natural la Jana-Vinaròs-Benicarló es va aprovar l'addenda 2a del projecte d'execució i part del projecte originari d'execució i es va declarar en concret la seua utilitat pública.   
Vist que Gas Natural Distribución, SDG, SA, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenvolupament industrial, la diversificació energètica i la millora en el subministrament per al municipi referit.  
Vist que el projecte presenta un traçat plenament concretat, té entre la documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.  
Atés que l'article 70 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, en l'apartat 1.a) determina que l'autorització administrativa es tramitarà, si és el cas, amb l'estudi d'impacte ambiental, i figura, respecte d'això, en l'expedient l'informe del Servici d'Avaluació d'Impacte Ambiental, de la Conselleria de Territori i Habitatge, de 9 de maig de 2005, que ha sigut traslladat a l'empresa sol·licitant.  
Vist que el Servici Territorial d'Energia de Castelló, encarregat de la instrucció de l'expedient de sol·licitud, ha informat favorablement esta.  
Atés que el projecte reunix una definició i concreció de les característiques tècniques i de traçat que garantixen la major seguretat i millor funcionalitat del gasoducte, estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.  
Atés que la present autorització en cap cas es concedix amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.   
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Atés que la Direcció General d'Energia és competent per a la resolució d'este expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia, resol  
I. Atorgar l'autorització administrativa a l'empresa Gas Natural Distribución, SDG, SA, per a la construcció de les instal·lacions corresponents al gasoducte de gas natural denominat Ramal a Traiguera i les seues instal·lacions auxiliars, al terme municipal de Traiguera, a la província de Castelló.  
Esta autorització quedarà sotmesa a les condicions que figuren a continuació:  
Primera. El titular de la instal·lació constituirà en el termini d'un mes una garantia per valor de 2.351,21 euros, import del dos per cent del pressupost de les instal·lacions afectades que figura en l'expedient de sol·licitud, per a garantir el compliment de les seues obligacions, de conformitat amb el que assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial de Castelló, de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització, prèvia la seua sol·licitud, una vegada que el Servici Territorial d'Energia de Castelló formalitze l'acta de posada en marxa de les instal·lacions a què es referix esta resolució i l'interessat justifique el compliment de les obligacions derivades d'esta autorització .  
Segona. La companyia Gas Natural Distribución, SDG, SA, complirà estrictament les obligacions que s'assenyalen en l'article 74 Obligacions dels distribuïdors de gas natural i en el punt 1 de l'article 83 Obligacions i drets dels Distribuïdors i Comercialitzadors en relació amb el subministrament de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
Tercera. El titular de la present autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Quarta. Esta autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
Cinquena. La determinació de les tarifes i del règim econòmic que s'apliquen per al subministrament de gas natural es regirà per les disposicions vigents en cada moment.  
Sisena. Esta autorització s'atorga sense perjuí de tercers i deixa fora de perill els drets particulars.  
Setena. Serà causa de revocació d'esta autorització:  
. L'incompliment de la constitució del depòsit de garantia en la forma i termini assenyalat en el present condicionat.  
. L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
. L'incompliment d'allò que s'ha referit en l'informe del Servici d'Avaluació d'Impacte Ambiental.  
II. Aprovar el projecte d'execució, firmat per l'enginyer de camins, Sr. Javier de la Peña Ortiz de Zarate i visat pel Col·legi d'Enginyers de Camins, Canals i Ports, en data 7 de gener de 2005, les característiques principals del qual s'indiquen a continuació i sotmetre'l a les condicions que igualment s'indiquen:  
Les característiques principals del projecte que s'aprova són les següents:  
. Tipus de gas: gas natural.  
. Punt de connexió (origen): entre les vàlvules V-51C i V-51D del gasoducte la Jana-Vinaròs-Benicarló.  
. Canonades:  
. La longitud total és de 607 m i les canonades discorren soterrades a un metre de profunditat, com a mínim, sobre la seua generatriu superior.   
. Longituds parcials i qualitats  
a) Canonada de línia, longitud 588 m dels vèrtexs V-0 a V-12. Acer al carboni de 6'' de diàmetre, especificació API 5L, qualitat grau B, grossària 4 mm i pressió de 16 bar.  
b) Canalització d'entrada a l'armari de regulació, longitud 8 m dels vèrtexs V-12 a V-13. Acer al carboni de 2'' de diàmetre, especificació API 5L, qualitat grau B, grossària 3'90 mm i pressió de 16 bar.  
c) Canalització d'eixida a l'armari de regulació, longitud 11 m, dels vèrtexs V-12 a V-13. Acer al carboni de 3'' de diàmetre, especificació API 5L, qualitat grau B, grossària 4 mm i pressió de 4 bar.  
. Armari de regulació  
Situat en la rotonda al nord del municipi, d'APA/MPB(1), de cabal nominal de 500 m3(n)/h, amb pressió d'entrada màxima de 16 bar i d'eixida regulable entre 4 bar i 1 bar.  
. Traçat.  
Des del punt de connexió abans referit, creua la CN-232 en el PK 16,400 i es dirigix al nucli urbà fins a la situació referida de l'armari de regulació.  
. Instal·lacions auxiliars:  
. Protecció catòdica per mitjà d'un sistema de protecció activa, consistent a unir l'estructura (conducció i instal·lacions) al pol negatiu d'una font de corrent continu. Es tracta d'un transforrectificador, el pol positiu del qual està connectat al llit anòdic o dispersiu.  
. Sistema de comunicació i telecontrol, a través d'un cable de telecomunicacions dielèctric de fibres òptiques, instal·lat en conducte de polietilé.  
. Les instal·lacions elèctriques seran les necessàries en cada moment per al funcionament correcte del sistema i compliment de la legislació específica d'aplicació.   
. Pressupost: 117.560,90 euros.  
Les condicions a què ve sotmesa la mencionada aprovació són les següents:  
1. Les obres hauran de realitzar-se d'acord amb el projecte presentat, amb les variacions que si és el cas se sol·liciten i autoritzen.  
2. El titular de l'esmentada instal·lació donarà compte de l'acabament de les obres al Servici Territorial d'Energia de Castelló, als efectes de reconeixement, presentant l'oportú certificat de direcció, subscrit per tècnic competent i visat pel col·legi oficial corresponent.  
(1) Alta pressió B (APB): P > 16 bar  
Alta pressió A (APA): 4 bar< P £ 16 bar  
Mitjana pressió B (MPB): 0,4 bar< P £ 4 bar  
Mitjana pressió A (MPA): 0,05 bar< P £ 0,4 bar  
3. El titular de la instal·lació notificarà per escrit al Servici Territorial d'Energia de Castelló el començament dels treballs per a efectuar inspeccions d'estos, en cas de considerar-ho convenient.  
4. L'Administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En estos supòsits, l'administració, previ l'oportú expedient, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5. El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament i van ser acceptades.  
6. El termini d'execució de les obres serà de 6 mesos a partir de l'ocupació real de les finques afectades. No obstant això, amb anterioritat a la finalització d'este termini, Gas Natural Distribución, SDG, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
III. Declarar, en concret, la utilitat pública del gasoducte autoritzat en el punt primer de la present resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre del, Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.   
IV. Publicar i notificar la present resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, s'ha intentat la notificació i no s'ha pogut realitzar.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 30 d'octubre de 2006.. El director general d'Energia: Antonio Cejalvo Lapeña.